O **Μπιορν Ένγκελς** (αγγλικά: *Björn Engels*, 15 Σεπτεμβρίου 1994 -) είναι Βέλγος επαγγελματίας ποδοσφαιριστής και πρώην διεθνής με τις μικρές ομάδες της Εθνικής Βελγίου, ο οποίος αγωνίζεται ως κεντρικός αμυντικός στην Προ Λιγκ Βελγίου για λογαριασμό της Αντβέρπ.

Συλλογική καριέρα
-----------------

### Κλαμπ Μπρυζ

#### Ακαδημίες και πρώτα χρόνια

Ο Ένγκελς είναι προϊόν της ακαδημίας της Κλαμπ Μπρυζ. Εκεί παρέμεινε από το 2006 έως και το 2013. Πιο πριν, βεβαίως, είχε ξεκινήσει τα ποδοσφαιρικά του βήματα στις ακαδημίες των FC Kaprijke-Bentille, FC Lembeke και Λόκερεν.

Αφού κατάφερε να ανέλθει από τις ακαδημίες στην πρώτη ομάδα, στις 29 Οκτωβρίου του 2011, εμφανίστηκε για πρώτη φορά στον πάγκο της Μπρυζ, σε έναν αγώνα κόντρα στην Γκεντ, το τελικό σκορ ήταν 5-4 υπέρ της ομάδας του, όμως, εκείνος δεν αγωνίστηκε καθόλου. Σχεδόν έναν χρόνο αργότερα, στις 20 Σεπτεμβρίου του 2012, ο Ένγκελς πραγματοποίησε το ευρωπαϊκό του ντεμπούτο στο Europa League, κόντρα στην Μπορντό. Εισήλθε ως αλλαγή στον αγώνα στη θέση του Τιμπό Βαν Ακέρ. Παρόλα αυτά, το ντεμπούτο του, όπως ο ίδιος το χαρακτήρισε ήταν "επίπονο" κι αυτό γιατί ένα λεπτό μετά την είσοδό του πέτυχε αυτογκόλ. Αυτή ήταν και η μοναδική του συμμετοχή για τη σεζόν 2012-13. Παρόλα αυτά, η Μπρυζ του έδωσε επαγγελματικό συμβόλαιο τριετούς ισχύος.

#### 2013-14

Ο Ένγκελς έκανε το ντεμπούτο του στο Βελγικό Πρωτάθλημα στις 4 Αυγούστου του 2013, στο δεύτερο ματς της σεζόν 2013-14, κόντρα στην Οστένδη. Μάλιστα είχε αγωνιστεί βασικός σε εκείνον τον αγώνα, ενώ πέτυχε και το πρώτο του γκολ, μόλις στο τρίτο λεπτό. Τελικά, η Μπρυζ κέρδισε τον αγώνα 2-1. Στις 20 Οκτωβρίου του 2013, πέτυχε και το δεύτερο του γκολ. Οι πολύ καλές του εμφανίσεις οδήγησαν σε επέκταση συμβολαίου, το οποίο θα έληγε το 2017.

Αργότερα μέσα σε αυτή τη σεζόν ο Ένγκελς πέτυχε άλλα τρία γκολ, κόντρα στις ΚΡΚ Γκενκ, Ζούλτε Βάρεγκεμ και Λόκερεν. Παρότι εκείνη τη σεζόν τον ταλαιπώρησε κι ένας τραυματισμός, ο Ένγκελς συνέχισε να βρίσκεται στην πρώτη ομάδα της Μπρυζ, σημειώνοντας εκείνη τη σεζόν σε όλες τις διοργανώσεις 35 εμφανίσεις ενώ πέτυχε και 5 γκολ. Για τις καλές του εμφανίσεις αυτή τη σεζόν, ο παίχτης υπήρξε υποψήφιος για το βραβείο Καλύτερου Νέου Επαγγελματία Ποδοσφαιριστή, το οποίο τελικά κατέληξε στον Γιουρί Τίλεμανς.

#### 2014-15

Τη σεζόν 2014, έχασε την πρεμιέρα του πρωταθλήματος εξ αιτίας τραυματισμού, όμως δεν έχασε τη θέση του από την πρώτη ομάδα, κάνοντας την πρώτη του συμμετοχή της σεζόν κόντρα στη δανική Μπρόντμπυ. Ακολούθως, ο Ένγκελς έβαλε και γκολ στις 31 Αυγούστου του 2014, κόντρα στην Άντρελεχτ, ενώ έναν μήνα αργότερα πέτυχε και δεύτερο κόντρα στην Οστένδη. Παρόλα αυτά, στο επόμενο ματς κόντρα στην Σταντάρ Λιέγης, ο Ένγκελς υπέφερε από πόνους και στα δύο γόνατα, όμως αγωνίστηκε σε όλο τον αγώνα.

Ο τραυματισμός στην αρχή υπολογιζόταν για θέμα 3 με 6 εβδομάδων, τελικά η αποθεραπεία του καθυστέρησε. Ωστόσο, την ίδια στιγμή, ο βελγικός σύλλογος του πρότεινε κι άλλη επέκταση συμβολαίου, αυτή τη φορά έως και το 2019. Τελικά ο τραυματισμός του κράτησε περισσότερο, και πλέον θεωρήθηκε σίγουρο πως θα χάσει όλη τη σεζόν. Παρόλα αυτά, κατάφερε να σημειώσει 12 συμμετοχές σε όλες τις διοργανώσεις, πετυχαίνοντας και τρία γκολ.

#### 2015-16

Κατά το ξεκίνημα της σεζόν 2015-16, ο Ένγκελς φάνηκε να έχει ξεπεράσει τον τραυματισμό του, πραγματοποιώντας κανονικά προπονήσεις στην προετοιμασία της ομάδας. Παρόλα αυτά, οι ελπίδες του για επανένταξη καθυστέρησαν κι άλλο καθώς εμφανίστηκε ξανά το θέμα του στα γόνατα. Παρόλα αυτά, τον Οκτώβριο του 2015 επέστρεψε κανονικά στις προπονήσεις, ενώ στις 10 Δεκεμβρίου του 2015, έκανε και την πρώτη εμφάνιση μετά τον τραυματισμό του, μπαίνοντας ως αλλαγή κόντρα στη δανική Μίντιλαντ, για το Europa League, σε έναν αγώνα που έληξε 1-1. Κατόπιν, επέστρεψε και στο πρωτάθλημα κόντρα στην Άντερλεχτ, στις 20 Δεκεμβρίου του 2015.

Στις 16 Ιανουαρίου του 2016, ο Ένγκελς πέτυχε και το πρώτο του γκολ στη σεζόν, κόντρα στην Royal Excel Mouscron, σε ένα ματς που έληξε 3-0. Στις 24 Ιανουαρίου του 2016, πέτυχε κι άλλο γκολ στη νίκη της ομάδας του με 2-1 κόντρα στην Βάασλαντ-Μπέβερεν. Παρά τους τραυματισμούς που αντιμετώπισε την προηγούμενη χρονιά και στην αρχή αυτής της σεζόν, ο Ένγκελς βοήθησε πολύ την Μπρυζ να κατακτήσει το πρωτάθλημα. Εκείνη τη σεζόν σημείωσε 21 εμφανίσεις σε όλες τις διοργανώσεις πετυχαίνοντας και 2 γκολ.

#### 2016-17

Στην αρχή της σεζόν 2016-17 το όνομά του συνδέθηκε με τις μεταγραφές, όμως τελικά παρέμεινε στον βελγικό σύλλογο και αυτήν τη χρονιά, επεκτείνοντας ξανά το συμβόλαιό του έως και το 2020. Στην αρχή της χρονιάς και συγκεκριμένα στα πρώτα τρία παιχνίδια της Προ Λιγκ, ο Ένγκελς έμεινε εκτός αποστολής. Στις 28 Αυγούστου του 2016 πέτυχε και το πρώτο του γκολ της σεζόν, κόντρα στη Σταντάρ Λιέγης, με τελικό σκορ 2-2.

Στις 14 Σεπτεμβρίου του 2016, πραγματοποίησε και το ντεμπούτο του στο Τσάμπιονς Λιγκ, κόντρα σε έναν αγώνα με την πρωταθλήτρια Αγγλίας Λέστερ Σίτι. Στο 53 ωστόσο χτύπησε τον ώμο του και βγήκε από το παιχνίδι. Έτσι, έμεινε εκτός ξανά για μερικούς μήνες, όπου επέστρεψε στις 18 Δεκεμβρίου του 2016, σε έναν αγώνα κόντρα στην ΚΦ Κόρτραϊκ. Η σεζόν αυτή ήταν και η τελευταία του στο Βέλγιο. Την επόμενη αποχώρησε προλαβαίνοντας 3 εμφανίσεις σε Βέλγιο και Ευρώπη.

### Ολυμπιακός Πειραιώς

Παρά τις προσπάθειες της Άρσεναλ, της Στόουκ Σίτι και της Φούλαμ να τον εντάξουν στο δυναμικό τους, στις 31 Αυγούστου του 2017, ο παίχτης ανακοινώθηκε επίσημα από τον Ολυμπιακό. Λέγεται ότι το πόσο της μεταγραφής ξεπερνά τα 7 εκατομμύρια ευρώ. Η μεταγραφή αυτή είναι η πιο δαπανηρή υπό την προεδρεία του Ευάγγελου Μαρινάκη, ενώ είναι κι ανάμεσα στις ακριβότερες που έχει κάνει γενικότερα ο πειραϊκός σύλλογος.

#### 2017–18

Στις 9 Σεπτεμβρίου του 2017 πραγματοποίησε το ντεμπούτο του με τη φανέλα του Ολυμπιακού κόντρα στην Ξάνθη, σε ένα ματς που έληξε 1-1. Μάλιστα, στο ίδιο παιχνίδι πέτυχε και το πρώτο του τέρμα. Στις 22 Οκτωβρίου, πέτυχε το δεύτερο του γκολ στο Πρωτάθλημα κόντρα στον ΠΑΟΚ, τέρμα που έκρινε και το τελικό αποτέλεσμα του αγώνα, στον οποίον αγωνίστηκε ως βασικός και για όλο το 90λεπτο.

Στις 12 Σεπτεμβρίου του 2017 έκανε και το ντεμπούτο του στο Τσάμπιονς Λιγκ, στην πρεμιέρα του, σε έναν αγώνα κόντρα στη Σπόρτινγκ Λισαβόνας, στον οποίον ο Ολυμπιακός ηττήθηκε με σκορ 2-3. Κατόπιν, αγωνίστηκε ξανά βασικός, για όλο τον αγώνα, και στο επόμενο ματς της φάσης των 32, εναντίον της Γιουβέντους, στο Τορίνο, στο οποίο ο Ολυμπιακός γνώρισε την ήττα με 2-0.

### Δανεισμός στην Ρενς

Τον Αύγουστο του 2018, ο Ένγκελς μεταγράφηκε στην, νεοπροβιβασθείσα στην Λιγκ 1 με το τέλος της σεζόν 2017-18, Ρενς, υπό την μορφή μονοετούς δανεισμού από τον Ολυμπιακό.

Διεθνή καριέρα
--------------

Ξεκίνησε να παίζει στις Εθνικές Βελγίου U17, U18 και U19, ενώ τον Μάρτιο του 2016, κλήθηκε σε φιλικό της Εθνικής Βελγίου, χωρίς όμως να αγωνιστεί, κόντρα στην Πορτογαλία. Δύο μήνες αργότερα συμπεριλήφθηκε στην αποστολή του Βελγίου για το Euro 2016, όμως λόγω του τραυματισμού του δεν κατάφερε να αγωνιστεί.

Αφού δεν κατάφερε να αγωνιστεί τελικά στην Εθνική Ανδρών, κλήθηκε στην Εθνική Βελγίου U21, στις 26 Αυγούστου του 2016, πραγματοποιώντας το ντεμπούτο του στις 2 Σεπτεμβρίου του 2016, κόντρα στη Μάλτα, πετυχαίνοντας μάλιστα και το νικητήριο γκολ του αγώνα, σε ένα παιχνίδι που έληξε 3-2.

Στατιστικά
----------

| Σύλλογος | Σεζόν | Πρωτάθλημα | Κύπελλο | UEFA | Άλλα | Συνολικά |
| --- | --- | --- | --- | --- | --- | --- |
| Πρωτάθλημα | Εμφανίσεις | Γκολ | Εμφανίσεις | Γκολ | Εμφανίσεις | Γκολ | Εμφανίσεις | Γκολ | Εμφανίσεις | Γκολ |
| Κλαμπ Μπρυζ | 2012–13 | Προ Λιγκ Βελγίου | 0 | 0 | 0 | 0 | 1 | 0 | ~ | ~ | 1 | 0 |
| 2013–14 | 33 | 5 | 2 | 0 | 0 | 0 | ~ | ~ | 35 | 5 |
| 2014–15 | 7 | 3 | 1 | 0 | 4 | 0 | ~ | ~ | 12 | 3 |
| 2015–16 | 16 | 2 | 4 | 0 | 8 | 0 | 0 | 0 | 28 | 2 |
| 2016–17 | Α' Κατηγορία Βελγίου | 22 | 2 | 0 | 0 | 1 | 0 | 0 | 0 | 23 | 2 |
| 2017–18 | 1 | 0 | 0 | 0 | 2 | 0 | 0 | 0 | 3 | 0 |
| Κλαμπ Μπρυζ | 80 | 12 | 7 | 0 | 10 | 0 | 0 | 0 | 97 | 12 |
| Ολυμπιακός | 2017–18 | Σούπερ Λίγκα | 16 | 3 | 3 | 0 | 5 | 0 | - | - | 23 | 3 |
| Συνολικά | 16 | 3 | 3 | 0 | 5 | 0 | - | - | 23 | 3 |
| Συνολικά καριέρας | 96 | 15 | 10 | 0 | 15 | 0 | 0 | 0 | 120 | 15 |

1. 1 2 3  Appearances in the Europa League
2. 1 2 3  Appearances in the Champions League

Προσωπική ζωή
-------------

Ο Μπιορν Ένγκελς γεννήθηκε το 1994, στο Καπρίκε του Βελγίου. Έχει έναν μικρό αδελφό ονόματι Μανίς ενώ έχει και σχέση με τη Εβανγκαλίτσα εδώ και τρία χρόνια.

Παραπομπές
----------

1. ↑  «Björn Engels (18): ‘Ryan Donk is mijn grote voorbeeld’» (στα ολλανδικά). Nieuwsblad. 2012-07-27.. Ανακτήθηκε στις 2017-01-01.
2. ↑  «Bordeaux vernedert een ontstellend zwak Club: 4–0» (στα ολλανδικά). HLN.be. 2012-09-20.. Ανακτήθηκε στις 2017-01-01.
3. ↑  «18-jarige Club-verdediger: "Heel pijnlijk"» (στα ολλανδικά). Sporza.be. 2013-09-21. Αρχειοθετήθηκε από το πρωτότυπο στις 2017-01-02.. Ανακτήθηκε στις 2017-01-01.
4. ↑  «Club gunt youngsters Engels en Verstraete profcontract» (στα ολλανδικά). HLN.be. 2012-09-25.. Ανακτήθηκε στις 2017-01-01.
5. ↑  «Oostende laat Club werken voor de drie punten» (στα ολλανδικά). Sporza.be. 2013-08-01. Αρχειοθετήθηκε από το πρωτότυπο στις 2017-01-02.. Ανακτήθηκε στις 2017-01-01.
6. ↑  «Negen Bruggelingen ten onder bij Kortrijk: 4-1» (στα ολλανδικά). HLN.be. 2013-10-20.. Ανακτήθηκε στις 2017-01-01.
7. ↑  «Engels en Mechele blijven tot 2017 bij Club» (στα ολλανδικά). Sporza.be. 2013-11-28. Αρχειοθετήθηκε από το πρωτότυπο στις 2017-01-02.. Ανακτήθηκε στις 2017-01-01.
8. ↑  «Castillo helpt Club mee aan tweede plaats met zege op Genk» (στα ολλανδικά). HLN.be. 2014-02-09.. Ανακτήθηκε στις 2017-01-01.
9. ↑  «Essevee en Club houden elkaar in evenwicht na leuke match» (στα ολλανδικά). HLN.be. 2014-03-08.. Ανακτήθηκε στις 2017-01-01.
10. ↑  «Herbeleef de klinkende overwinning van Club tegen Lokeren» (στα ολλανδικά). HLN.be. 2014-03-28.. Ανακτήθηκε στις 2017-01-01.
11. ↑  «Duarte weken out, Mechele enige fitte centrale verdediger» (στα ολλανδικά). HLN.be. 2013-11-25.. Ανακτήθηκε στις 2017-01-01.
12. ↑  «Vijf genomineerden voor Profvoetballer van het Jaar» (στα ολλανδικά). Sporza.be. 2014-05-09. Αρχειοθετήθηκε από το πρωτότυπο στις 2017-01-16.. Ανακτήθηκε στις 2017-01-01.
13. ↑  «Club Brugge wint probleemloos van slap Brøndby» (στα ολλανδικά). Sporza.be. 2014-07-31. Αρχειοθετήθηκε από το πρωτότυπο στις 2017-01-02.. Ανακτήθηκε στις 2017-01-01.
14. ↑  «Club en Anderlecht verdelen de koek in klassieker» (στα ολλανδικά). Sporza.be. 2014-08-31. Αρχειοθετήθηκε από το πρωτότυπο στις 2017-01-02.. Ανακτήθηκε στις 2017-01-01.
15. ↑  «Engels speelt hoofdrol in Oostende-Club-draw» (στα ολλανδικά). Sporza.be. 2014-09-28. Αρχειοθετήθηκε από το πρωτότυπο στις 2017-01-02.. Ανακτήθηκε στις 2017-01-01.
16. ↑  «Twee penalty's helpen Club voorbij gefrustreerd Standard» (στα ολλανδικά). Sporza.be. 2014-10-05. Αρχειοθετήθηκε από το πρωτότυπο στις 2017-01-02.. Ανακτήθηκε στις 2017-01-01.
17. ↑  «Club 3 tot 6 weken zonder Engels» (στα ολλανδικά). HLN.be. 2014-10-10.. Ανακτήθηκε στις 2017-01-01.
18. ↑  «Preud’homme: ‘Er komen geen nieuwe spelers bij tijdens winterstop’» (στα ολλανδικά). Nieuwsblad. 2014-11-21.. Ανακτήθηκε στις 2017-01-01.
19. ↑  «Preud’homme wil groepswinst en geen extra averij tegen Helsinki» (στα ολλανδικά). Nieuwsblad. 2014-12-10.. Ανακτήθηκε στις 2017-01-01.
20. ↑  «Mechele, Engels en Storm tekenen bij bij Club» (στα ολλανδικά). Sporza.be. 2015-01-08. Αρχειοθετήθηκε από το πρωτότυπο στις 2017-01-02.. Ανακτήθηκε στις 2017-01-01.
21. ↑  «Bjorn Engels dit seizoen niet meer in actie» (στα ολλανδικά). HLN.be. 2015-03-06.. Ανακτήθηκε στις 2017-01-01.
22. ↑  «Engels sluit opnieuw bij de groep aan» (στα ολλανδικά). HLN.be. 2015-07-03.. Ανακτήθηκε στις 2017-01-01.
23. ↑  «Club-verdediger Bjorn Engels blijft in het sukkelstraatje» (στα ολλανδικά). HLN.be. 2015-07-10.. Ανακτήθηκε στις 2017-01-01.
24. ↑  «Engels op de terugweg: verdediger traint opnieuw met de bal» (στα ολλανδικά). HLN.be. 2015-10-05.. Ανακτήθηκε στις 2017-01-01.
25. ↑  «Daags na opdoffer bij Anderlecht ook goed nieuws voor Club: Engels gaat voluit» (στα ολλανδικά). HLN.be. 2015-10-26.. Ανακτήθηκε στις 2017-01-01.
26. ↑  «Voor rust dramatisch Club eruit geknikkerd door Deense dwerg (1-1)» (στα ολλανδικά). HLN.be. 2015-12-10.. Ανακτήθηκε στις 2017-01-01.
27. ↑  «Anderlecht is baas in tumultueuze topper bij Club Brugge» (στα ολλανδικά). Sporza.be. 2015-12-20. Αρχειοθετήθηκε από το πρωτότυπο στις 2017-01-30.. Ανακτήθηκε στις 2017-01-01.
28. ↑  «Club Brugge raakt in spaarmodus voorbij Moeskroen» (στα ολλανδικά). Sporza.be. 2016-01-16. Αρχειοθετήθηκε από το πρωτότυπο στις 2017-09-09.. Ανακτήθηκε στις 2017-01-01.
29. ↑  «Club Brugge doet wat het moet in Beveren» (στα ολλανδικά). Sporza.be. 2016-01-24. Αρχειοθετήθηκε από το πρωτότυπο στις 2017-01-02.. Ανακτήθηκε στις 2017-01-01.
30. ↑  «Brute pech voor Club: Engels valt uit en mist topper» (στα ολλανδικά). HLN.be. 2016-04-17.. Ανακτήθηκε στις 2017-01-01.
31. ↑  «Mulder: "Bjorn Engels is 60 miljoen waard (in China)"» (στα ολλανδικά). Sporza.be. 2016-02-09. Αρχειοθετήθηκε από το πρωτότυπο στις 2017-09-04.. Ανακτήθηκε στις 2017-01-01.
32. ↑  «Engels en Claudemir verlengen contract bij Club» (στα ολλανδικά). HLN.be. 2016-07-15.. Ανακτήθηκε στις 2017-01-01.
33. ↑  «Club Brugge trekt zo goed als compleet naar Mechelen» (στα ολλανδικά). Sporza.be. 2016-07-28. Αρχειοθετήθηκε από το πρωτότυπο στις 2017-09-04.. Ανακτήθηκε στις 2017-01-01.
34. ↑  «Club Brugge en Standard delen de punten na knotsgekke slotfase» (στα ολλανδικά). Sporza.be. 2016-08-28. Αρχειοθετήθηκε από το πρωτότυπο στις 2017-01-19.. Ανακτήθηκε στις 2017-01-01.
35. ↑  «Verdiende Slimani rood na fout op Engels? Brugse verdediger naar kliniek» (στα ολλανδικά). HLN.be. 2016-09-14.. Ανακτήθηκε στις 2017-01-01.
36. ↑  «Bjorn Engels voetbalt niet meer in 2016» (στα ολλανδικά). Sporza.be. 2017-09-15. Αρχειοθετήθηκε από το πρωτότυπο στις 2017-09-04.. Ανακτήθηκε στις 2017-01-01.
37. ↑  «Herbeleef de 5-1 zege van Club tegen KV Kortrijk» (στα ολλανδικά). HLN.be. 2016-12-18.. Ανακτήθηκε στις 2017-01-01.
38. ↑  Αντώνης Σαούλης (30 Αυγούστου 2017). «Εκλεισε ο Μπιόρν Ενγκελς στον Ολυμπιακό». Gazzetta.gr. Ανακτήθηκε στις 31 Αυγούστου 2017.
39. ↑  «Παίκτης του Ολυμπιακού ο Ένγκελς!». Olympiacos.org. 31 Αυγούστου 2017. Ανακτήθηκε στις 31 Αυγούστου 2017.
40. ↑  Παναγιώτης Δαλαταριώφ (31 Αυγούστου 2017). «Αυτός είναι ο Μπιόρν Ένγκελς που πήρε ο Ολυμπιακός». Gazzetta.gr. Ανακτήθηκε στις 31 Αυγούστου 2017. [*νεκρός σύνδεσμος*]
41. ↑  ΑΛΕΞΗΣ ΒΙΡΒΙΛΗΣ (31 Αυγούστου 2017). «Στα 7 εκάτ. ευρώ η μεταγραφή Ένγκελς!». Contra.gr. Ανακτήθηκε στις 31 Αυγούστου 2017.
42. ↑  «Ένχελς, η ακριβότερη μεταγραφή της εποχής Μαρινάκ». Sport24.gr. 31 Αυγούστου 2017. Ανακτήθηκε στις 7 Σεπτεμβρίου 2017.
43. ↑  Γιώργος Περπερίδης (9 Σεπτεμβρίου 2017). «Πρώτη απώλεια για τον Ολυμπιακό, 1-1 με την Ξάνθη στα Πηγάδια». Sport24.gr. Ανακτήθηκε στις 10 Σεπτεμβρίου 2017.
44. ↑  Αντώνης Σαούλης (22 Οκτωβρίου 2017). «Ολυμπιακός - ΠΑΟΚ 1-0». Gazzetta.gr. Ανακτήθηκε στις 23 Οκτωβρίου 2017.
45. ↑  «Η Σπόρτινγκ "σκότωσε" τις ελπίδες του Ολυμπιακού σε 45 λεπτά!».. Ανακτήθηκε στις 2017-09-13.
46. ↑  Θέμης Καίσαρης (27 Σεπτεμβρίου 2017). «Πάλεψε, αλλά δεν άντεξε ο Ολυμπιακός, έχασε 2-0 απ'τη Γιουβέντους». Sport24.gr. Ανακτήθηκε στις 28 Σεπτεμβρίου 2017.
47. ↑  (Γαλλικά) «Björn Engels rejoint le Stade de Reims». www.dhnet.be. 2018-08-19. .
48. ↑  «Wilmots roept Engels, Thorgan Hazard en Guillaume Gillet op, geen Musonda» (στα ολλανδικά). Sporza.be. 2016-03-18. Αρχειοθετήθηκε από το πρωτότυπο στις 2017-01-01.. Ανακτήθηκε στις 2017-01-01.
49. ↑  «Bondscoach selecteert Batshuayi, Engels en Jordan Lukaku voor EK, Chadli reserve» (στα ολλανδικά). Sporza.be. 2016-05-12. Αρχειοθετήθηκε από το πρωτότυπο στις 2017-12-24.. Ανακτήθηκε στις 2017-01-01.
50. ↑  «Bjorn Engels mist het EK door blessure» (στα ολλανδικά). Sporza.be. 2016-05-18. Αρχειοθετήθηκε από το πρωτότυπο στις 2016-09-27.. Ανακτήθηκε στις 2017-01-01.
51. ↑  «Géén Björn Engels bij Rode Duivels, maar hij duikt wel op in beloftenselectie Walem» (στα ολλανδικά). HLN.be. 2016-08-26.. Ανακτήθηκε στις 2017-01-01.
52. ↑  «Engels schenkt beloften op de valreep drie belangrijke punten» (στα ολλανδικά). Sporza.be. 2016-09-02. Αρχειοθετήθηκε από το πρωτότυπο στις 2017-01-19.. Ανακτήθηκε στις 2017-01-01.
53. ↑  «"Björn Engels heeft ons door de hel gesleurd"» (στα ολλανδικά). HLN.be. 2015-12-19.. Ανακτήθηκε στις 2017-01-01.

Εξωτερικοί σύνδεσμοι
--------------------

* Μπιορν Ένγκελς στο Transfermarkt.com
* Μπιορν Ένγκελς στο Soccerway.com
* Belgium stats at Belgian FA

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Ποδόσφαιρο
 |

 |